СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

На основу члана 31 Закона о раду РС (“Сл.гласник РС” број 24/05, 61/05, 54/09, 32/13, 75/14, 13/17, 113/17 и 95/18), члана 7-9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (“Сл.гласник РС” број 96/19 и 58/20), Кадровског плана Специјалне болнице за интерне болести Врњачка Бања број 112-01-114/2021-02 од 14.04.2021 године, Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/2020), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-10999/2022 од 27.12.2022 године и одлуке вд директора Специјалне болнице за интерне болести Врњачка Бања број 458/23 од 02.03.2023 године, расписује се:

 КОНКУРС

 ЗА ПРИЈЕМ У РАДНИ ОДНОС

- лабораторијски техничар -1 (један) извршилац, са пуним радним временом, на неодређено време са пробним радом у трајању од месец дана.

Опис посла лабораторијског техничара:

Врши узроковање биолошког материјала, припрема узорке и реагенсе.

Обавља анализу узорака и мерења. Припрема, одржава и врши контролу исправности лабораторијске опреме. Ради на биохемијским и другим анализаторима.

Изводи лабораторијске анализе биолошког материјала, у складу са номенклатуром услуга на секундарном нивоу здравствене заштите. Правилно одлаже медицински отпад.

Прима и узима материјал (узорке) од пацијената. Ради биохемијске, хематолошке и друге анализе. Обавља бактериолошке и цитолошке анализе, региструје материјал (узорке) у протокол. Заводи резултате анализа и записује их у формуларе.

Спроводи мере заштите на раду. Учествује у раду стручних тела и комисија.

Обавља и друге послове из своје струке као и друге послове по налогу претпостављених

и директора.

Поред општих услова прописаних Законом о раду (“Сл.гласник РС” број 24/05,61/05, 54/09, 32/13, 75/14, 13/17, 113/17 и 95/18), кандидат мора да испуњава и посебне услове:

-Средња медицинска школа-смер лабораторијски техничар

-Положен стручни испит

-Лиценца

-Најмање шест месеци у наведеном звању

Заинтересовани кандидати уз пријаву подносе:

-оверену копију дипломе о завршеној средњој медицинској школи;

-оверену копију уверења о положеном стручном испиту за лабораторијског техничара;

-уверењe о држављанству не старијe од шест месеци (оригинал или оверену копију);

-копију извода из матичне књиге венчаних ако је кандидат променио презиме;

-лиценцу (оригинал или оверену копију).

- CV

-мотивационо писмо

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. Осмог Марта 12, 36210 Врњачка Бања.

Непотпуне и неблаговремене пријаве неће се разматрати.

Рок за подношење пријава је 8 данa од дана објављивања конкурса на сајту Министарства здравља Републике Србије.

Кандидати који испуњавају услове конкурса, могу бити позвани на разговор ради пружања додатних информација.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Конкурс ће бити објављен на сајту Националне службе за запошљавање, сајту Министарства здравља РС и на сајту и огласној табли Специјалне болнице.

Одлука о избору кандидата биће донета у року од 30 дана од дана истека рока

за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/616-970.

 Вд Директора

 Специјална болница за интерне болести Врњачка Бања

 др Вања Балшић